Eskom-staking eindig ná ‘beste aanbod nóg’Argieffoto (Foto: baptisteh, Pixabay) Eskom het Vrydag aangekondig ŉ salarisooreenkoms is ná ŉ 14 uur lange onderhandelingsessie met vakbonde bereik. Die staking deur lede van die National Union of Mineworkers (NUM) het dus tot ŉ einde gekom. Die Kommissie vir Versoening, Bemiddeling en Arbitrasie (KVBA) het as bemiddelaar opgetree. Khulu Phasiwe, Eskom se woordvoerder, het gesê twee van die vakbonde, NUM en Solidariteit, het reeds die tweejaaraanbod onderteken. “Die National Union of Metalworkers of South Africa (Numsa) het nog nie die aanbod onderteken nie, maar het dit reeds in beginsel aanvaar. NUM is in die proses om sy lede te mobiliseer om terug te keer werk toe.” Die nagenoeg 15 000 NUM-lede het Dinsdag aan die onbeskermde staking begin deelneem. NUM het ŉ salarisverhoging van 12% vir die hoogsbetaalde werkers en 13% vir die laagsbetaalde werkers geëis. Die onderhandelingsproses is sedert Junie 2016 verskeie kere vertraag. Eskom het tot die jongste vergadering by sy aanbod van 7% gehou. Deon Reyneke, adjunkhoofsekretaris van die energiebedryf by Solidariteit, het Vrydag bevestig dat dié vakbond die aanbod onderteken het. “Dit is een van die beste aanbiedinge wat Eskom tot nog toe gemaak het en ons lede is uiters tevrede met die goeie aanbod op die tafel. Ons het derhalwe ’n mandaat van ons lede ontvang om die voorgestelde tweejaaraanbod te onderteken,” het Reyneke gesê. “Ons lede sal nou weer normaal met hul werk kan voortgaan ná die uitgerekte onderhandelingsproses. Ons lede sal in die huidige ekonomiese omstandighede heelwat baat vind by die ooreenkoms.” Die aanbod behels: Jaar 1 Jaar 2